32002R2104
L 324/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2104/2002 AL COMISIEI
din 28 noiembrie 2002
de adaptare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate și a Regulamentului (CE) nr. 1575/2000 al Comisiei de punere în aplicare a Regulamentului (CE) nr. 577/98 al Consiliului cu privire la lista variabilelor privind educația și formarea și codificarea care urmează a fi folosită pentru transmiterea datelor începând cu anul 2003
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), modificat ultima dată prin Regulamentul (CE) nr. 1991/2002 al Parlamentului European și al Consiliului (2) și, în special articolul 4 alineatul (3) al celui dintâi,
întrucât:
(1)
Evoluția tehnicilor și conceptelor, în special în ceea ce privește distincția dintre educația formală și celelalte forme de activități de educație și aplicarea clasificării pe domenii de educație și de formare face necesară adaptarea listei variabilelor privind educația și formarea stabilite la articolul 4 alineatul (1) litera (h) din Regulamentul (CE) nr. 577/98.
(2)
În consecință, este necesară de asemenea adaptarea codificării acestor variabile, stabilită în anexa la Regulamentul (CE) nr. 1575/2000 al Comisiei din 19 iulie 2000 (3). Noua listă și noua codificare ar trebui puse în aplicare încă din anul 2003, pentru a se asigura compatibilitatea totală cu modulul ad hoc 2003 pentru educația permanentă (4).
(3)
Măsurile prevăzute în prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (5),
ADOPTĂ PREZENTUL REGULAMENT:
Articolul 1
Articolul 4 alineatul (1) litera (h) din Regulamentul nr. 577/98 al Consiliului se înlocuiește cu textul următor:
„(h)
educație și formare:
participarea la forme instituționale de educație și formare în cele patru săptămâni precedente:
-
nivelul;
-
domeniul;
participarea la cursuri sau alte activități de formare în cele patru săptămâni precedente:
-
durata totală;
-
scopul celui mai recent curs sau al celei mai recente activități de formare;
-
domeniul celei mai recente activități de formare;
-
a participat la cea mai recentă activitate de formare în timpul programului de lucru;
nivelul de studii
-
cel mai înalt nivel de studii sau de studii absolvite cu succes;
-
domeniul celui mai înalt nivel de studii absolvite;
-
anul când nivelul cel mai înalt de studii a fost absolvit cu succes.”
Articolul 2
Codificarea variabilelor de „educație” și „instrucție” care urmează a fi folosite pentru transmiterea datelor începând cu anul 2003, stabilită în anexa I la prezentul regulament, înlocuiește variabilele corespunzătoare cuprinse în anexa la Regulamentul (CE) nr. 1575/2000 al Comisiei.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 2002.